
ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 4,825 στρεμμάτων στη θέση Κολύ- 
μπια κοινότητας Αφαντου νήσου Ρόδου Νομού Δωδεκανήσου 1 

Κήρυξη αναδασωτέας έκτασης 11,355 στρεμ. στη θέση «Γκρόπα 
Γκουνί» ή «Γκρόπα Γιαννούζι» Γραικοχωρίου Ν. Θεσπρωτίας 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση «ΟΙΚΙΣΜΟΣ ΑΝΑΞΟΣ» Κοινότητας Σκουτάρου 
Νομού Λέσβου, προ ιδιοκτησίας Παναγιώτη και Σάββα Κουρού- 
τσαλτη ... 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Κατάργηση της 5965/891/12.2.1992 απόφασης του Υπουργού 
Περιβάλλοντος, Χωροταξίας και Δημοσίων Έργων «Αναστολή 
οικοδομικών εργασιών σε εκτός σχεδίου περιοχή του Δήμου Κιά- 


του (Ν. Κορινθίας) (Δ’ 185)» . 4 

Αναστολή των οικοδομικών εργασιών και χορήγησης οικοδομικών 
αδειών στον οικισμό Ημεροβίγλι της νήσου Θήρας . 5 

ΑΝΑΚΟΙΝΩΣΕΙΣ 

Ειδοποίηση της γενομένης παρακαταθέσεως αποζημιώσεως λόγω 
προσκυρώσεως και ρυμοτομίας στο Περιστέρι Αττικής . 6 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2049 (1) 

Κήρυξη αναδασωτέας έκτασης 4,825 στρεμμάτων στη θέση Κολύμπια· 
κοινότητας Αφάντου νήσου Ρόδου Νομού Δωδεκανήσου. 

Ο ΝΟΜΑΡΧΗΣ ΔΩΔΕΚΑΝΗΣΟΥ 
Έχοντας υπόψη: 

1. Τις διατάξεις του Ν. 3200/55 «περί διοικητικής αποκέντρωσης», 


όπως τροποποιήθηκε και συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την Έκθεση αυτοψίας και πρόταση του Τεχν. Δασ/νίας Π. Δι- 
μέλη, με την οποία προτείνεται η κήρυξη της έκτασης που αναφέρεται 
στο θέμα ως αναδασωτέας. 

6. Την αριθ. 1933/16.4.92 εισήγηση της Δ/νσης Δασών Δωδ/σου, 
αποφασίζουμε: 

Κηρύσσουμε αναδασωτέα με σκοπό τη διατήρηση του χαρακτήρα 
της δασικής έκτασης και την αποκατάσταση της βλάστησης που κατα¬ 
στράφηκε από δασοπυρκαϊά στις 9 Φεβρουάριου 1992 την κοινοτική 
δασική έκταση (τμήμα του Τ.Δ. 1888, 997), εμβαδού τεσσάρων (4) 
στρ. και οκτακόσιων είκοσι πέντε (825) τετραγ. μέτρων βρίσκεται στην 
περιοχή Κολύμπια περιφ. Κοινότητας Αφάντου και προσδιορίζεται από 
τα στοιχεία 1, 2, 3, 4, 5, 6, 7, 1 και έχει όρια: 

Ανατολικά: Με δασική έκταση 

Δυτικά: Με ελαιώνες 

Βόρεια: Με δασική έκταση 

Νότια: Με ελαιώνες και χαρτολιβαδική έκταση 

όπως φαίνεται στο συνημμένο διάγραμμα που αποτελεί αναπόσπαστο 
μέρος της απόφασης αυτής. 

Η απόφασηαυτή να δημοσιευθεί στην Εφημερίδα της Κυβερνήσεως. 

Ρόδος, 29 Απριλίου 1992 
Ο Νομάρχης 

ΓΕΩΡΓΙΟΣ ΧΑΡΑΛΑΜΠΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1325 (2) 

Κήρυξη αναδασωτέας έχτασης 11,355 ατρεμ. στη θέση «Γχρόπα 

Γχουνί» ή «Γχρόπα Γιαννούζι» Γραιχοχωρίου Ν. Θεσπρωτίας. 

Ο ΝΟΜΑΡΧΗΣ ΘΕΣΠΡΩΤΙΑΣ 
Έχοντας υπόψη: 

1. Τις διατάξεις του Ν. 3200/55 «περί διοιχητιχής αποχέντρωσης», 
όπως τροποποιήθηκε χαι συμπληρώθηκε μεταγενέστερα με το Ν.Δ. 
532/70. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
χαι ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Το γεγονός ότι στην παραπάνω τοποθεσία χατά το πρώτο τετρά¬ 
μηνο του 1992 έλαβε χώρα παράνομη αποψίλωση και απομάκρυνση 


της δασικής βλάστησης από τον Νιχόλαο θωμά Δημητρίου, αποφασί¬ 
ζουμε: , 

Κηρύσσουμε αναδασωτέα, με σκοπό την με φυσιχή αναγέννηση χαι 
αποκατάσταση της δασικής βλάστησης που καταστράφηκε, την δημό¬ 
σια δασική έκταση εμβαδού (11,355) έντεκα και τριακόσια πενήντα πέ¬ 
ντε χιλιοστά στρεμμάτων, που βρίσκεται στη θέση «Γκρόπα Γκανί» ή 
«Γχρόπα Γιαννούζι». 

Προσδιορίζεται από τα στοιχεία (ΑΒΓΔΕΖΗΘΑ) έχει όρια: 
Ανατολικά: Με δημόσιες δασικές εκτάσεις 
Δυτικά: Με δημόσιες δασικές εκτάσεις και αγροτικό δρόμο 
Βόρεια: Με δημόσιες δασικές εκτάσεις και αγροτικό δρόμο 
Νότια: Με δημόσιες δασικές εκτάσεις και αγροτικό δρόμο 
Η απόφαση αυτή να δημοσιευθεί στην Εφημερίδα της Κυβερσρεως. 

Ηγουμενίτσα, 12 Μαΐου 1992 
Ο Νομάρχης 

ΧΑΡΙΛΑΟΣ ΦΡΑΓΚΟΥΛΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1811 · (3) 

Καθορισμός των ορίων του αιγιαλού χαι δημιουργία ζώνης παραλίας 

στη θέση «ΟΙΚΙΣΜΟΣ ΑΝΑΞΟΣ» Κοινότητας Σκουτάρου Νομού 

Λέσβου, προ ιδιοκτησίας Παναγιώτη και Σάββα Κουρούτσαλτη. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: 

α) Του άρθρου 13 του Ν. 1078/1980 και β) του άρθρου 23 του Ν. 
1337/1983. 

2. Τις διατάξεις της παρ. 9 του άρθρου 1 του Κεφαλαίου Β - της 
0.208/181/26.4.1982 (ΦΕΚ 214/26.4.1982 τ.Β) κοινής απόφα¬ 
σης των Υπουργών Προεδρίας Κυβερνήσεως και Οικονομικών «Ανα¬ 
μόρφωση Συλλογικών Οργάνων Γνωμοδοτικής και Αποφασιστικής Αρ¬ 
μοδιότητας του Υπουργείου Οικονομικών». 

3. Την από 14.10.1991 έκθεση της επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «ΟΙΚΙΣΜΟΣ 
ΑΝΑΞΟΣ» Κοινότητας Σκουτάρου, νήσου Λέσβου, Ν. Λέσβου και το 
από ΑΥΓΟΥΣΤΟ 1989 τοπογραφικό διάγραμμα με κλίμακα 1:500 
του Κων/νου Αμπελικιώτη του Δ. Τοπογράφου Μηχανικού, που θεω¬ 
ρήθηκε στις 10 Οκτωβρίου 1991 από τη Δ/νση Τεχνικών Υπηρεσιών 
της Νομαρχίας Λέσβου και συνοδεύει την έκθεση της προαναφερόμενης 
Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/87/92/Σ.190/14.2.1992 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α/1955) «περί διοικητικής αποκεντρώσεως» σε συνδυασμό με τις 
διατάξεις του από 28.6.1955 Β.Δ. «περί εξαιρέσεως από της κατά το 
άρθρον 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/1984, για με¬ 
ταβίβαση αρμοδιοτήτων του Υπουργού Οικονομικών στους Νομάρχες 
και στις περιφερειακές αρχές διανομαρχιακού επιπέδου, αποφασί¬ 
ζουμε: 

1. Επικυρώνουμε την από 14.10.1991 έκθεση της Επιτροπής καθο¬ 
ρισμού των ορίων του αιγιαλού και παραλίας και θέσεων αμμοληψίας, 
καθώς και το από ΑΥΓΟΥΣΤΟ 1989 τοπογραφικό διάγραμμα, που τη 
συνοδεύει, το οποίο συντάχθηκε από τον Κων/νο Αμπελικιώτη, Τοπο¬ 
γράφο Μηχανικό με κλίμακα 1:500 και θεωρήθηκε στις 10.10.91 από 
την Δ/νση Τεχνικών Υπηρεσιών Ν. Λέσβου επί του οποίου η πιο πάνω 
Επιτροπή, καθόρισε τα όρια του αιγιαλού, με κόκκινη πολυγωνική 
γραμμή στη θέση «ΟΙΚΙΣΜΟΣ ΑΝΑΞΟΣ» Κοινότητας Σκουτάρου, νή¬ 
σου Λέσβου, Νομού Λέσβου προ ιδιοκτησίας Παναγιώτη και Σάββα 
ΚοΟρούτσαλτη και τα όρια της παραλίας με κίτρινη πολυγωνική 
γραμμή στην ίδια θέση. 

Η απόφαση αυτή, με την έκθεση της επιτροπής και το διάγραμμα, να 
δημοσιευθούν στην Εφημερίδα της Κυβερνήσεως. 

Μυτιλήνη, 11 Μαΐου 1992 
Ο Νομάρχης 

ΝΙΚΟΛΑΟΣ ΛΕΜΠΙΔΑΚΗΣ 


ΕΛΛΗΝΙΚΗ ΔΗΜΟΚΡΑΤΙΑ 

Ο ΝΟΜΑΡΧΗΣ ΛΕΣΒΟΥ 

ΚΤΗΜΑΤΙΚΗ ΥΠΗΡΕΣΙΑ Μυτιλήνη, 14.10.1991 

ΕΚΘΕΣΗ 

Επιτροπής καθορισμό ορίων αιγιαλού και παραλίας και θέσεων αμμο¬ 
ληψίας, δια τον καθορισμό το πρώτον, των ορίων του αιγιαλού και 
της παραλίας, στην περιοχή οικισμού ΑΝΑΞΟΣ Κοινότητος Σκου¬ 
τάρου της, νήσου Λέσβου, Νομού Λέσβου, προ ιδιοκτησίας των 1) 
Παναγιώτη Κουρούτσαλτη και 2) Σάββα Κουρούτσαλτη. 

Στην Μυτιλήνη, την 14.10.1991, οι υπογεγραμμένοι: 


1. Σπυρίδων Καρδακάρης, Προϊσταμένος της Κτηματικής Υπηρ. 
Λέσβου, ως Πρόεδρος, 

2. Μιχαήλ Σιγάλας, Προϊστάμενος Δ.Τ.Υ.Ν. Λέσβου, ως μέλος και 

3. Νικόλαος Κολοντούρος, Υποπλοίαρχος ΑΣ, νόμιμος αναπλ/τής 
του Λιμ/ρχη Μυτιλήνης, ως μέλος, τούτου κωλυομένου, 

αποτελούντες την Επιτροπή καθορισμού ορίων αιγιαλού, παραλίας και 
θέσεων αμμοληψίας δυνάμει των άρθρων 74 και 75 του Π.Δ. 636/77, 
σε συνδυασμό με την κ.υ.α. 0.208/181/82 (ΦΕΚ 214/26.4.82 τ.Β’) 
των Υπουργών Προεδρίας της Κυβερνήσεως και Οικονομικών και της 
4206/13.12.90 απόφασης Νομάρχη Λέσβου, συγκληθείσα με την 
3025/9.9.91 πρόσκληση του Προέδρου αυτής, μεταβήκαμε επί τόπου 
στην προαναφερόμενη περιοχή την 10.9.91. 

Λαβόντες υπόψη: 

α. Την από 31.8.89 αίτηση των 1) Παναγιώτη Κουρούτσαλτη, 2) 
Σάββα Κουρούτσαλτη, με την οποία ζητείται ο καθορισμός των ορίων 
του αιγ. και παραλίας στην ανωτέρω περιοχή. 

β. Το υπό του Κωνσταντίνου Δ. Αμπελικιώτη, Τοπογράφου Μηχανι¬ 
κού, συνταχθέν τον μήνα ΑΥΓΟΥΣΤΟ 1989, με κλίμακα 1:500, τοπο¬ 
γραφικό και υψομετρικό διάγραμμα, ηλεγμένο από τον Π. Μαγκούση, 
ΤΕ5, της Δ.Τ.Υ.Ν. Λέσβου την 10.10.1991 και θεωρημένο από τον 
Προϊστάμενο της αυτής Υπηρεσίας, Μιχαήλ Σιγάλα, την ιδία ημέρα. 

γ. Τις διατάξεις του Α.Ν. 2344/40, όπως αυτός τροποποιήθηκε και 
συμπληρώθηκε και τις διατάξεις του Ν. 1337/83 και τις σχετικές προς 
τούτον Δ.3474/970 ΠΟΑ 105/29.7.83 και Ν.505/253 ΠΟΑ 69/ 
30.3.84 διαταγές του Υπ. Οικονομικών. 

δ. Την από 17.10.91 Έκθεση της Επιτροπής καθορισμού των ορίων 
του αιγιαλού και παραλίας της Κτηματικής Υπηρεσίας Νομού Λέσβου, 
με την οποία καθορίστηκαν τα όρια του αιγιαλού και της παραλίας στην 
ανωτέρω περιοχή. 

ε. Το αριθμ. Φ.544.5/640/90/Σ.1639/22.11.90 έγγραφο του 
ΓΕΝ με το οποίο ζητούνται ορισμένες διορθώσεις, οι οποίες και έγιναν. 

στ. Την εκ της επιτόπιου μεταβάσεως στην παραπάνω περιοχή, σχη- 
ματισθείσα αντίληψη περί του πλάτους της βρεχομένης ζώνης της ξηράς 
και των λοιπών συναφών στοιχείων, ήτοι: 

I. ότι η ακτή στο βόρειο τμήμα της είναι απόκρημνη και βραχώδης 
με μεγάλη υψομετρική διαφορά, κατά δε το υπόλοιπο τμήμα της είναι 
αμμώδης, ομαλή και επίπεδη (χωρίς υψομετρική διαφορά). 

II. ότι οι άνεμοι είναι συνήθως βόρειο-βορειοδυτικοί, η ένταση των 
οποίων δύναται να φθάσει τα 6-7 μποφώρ και το ύψος των κυμάτων τα 
3-4 μέτρα, αποφασίζει: 

Καθορίζει επί του ως άνω τοπογραφικού διαγράμματος: 

Α. Με συνεχή κόκκινη πολυγωνική γραμμή, την οριογραμμή του αι- 
γιαλού, υπό στοιχεία Υ,Α,Β.Γ,Δ.Ε,Ζ,Η,Θ,Ι,Κ και Λ, της οποίας οι κο¬ 
ρυφές εξασφαλίζονται με σταθερά σημεία. 

Β. Με συνεχή κίτρινη πολυγωνική γραμμή, την οριογραμμή της πα¬ 
ραλίας, υπό στοιχεία Τ,Α',Β’,Γ',Δ',Ε',Ζ',Η',Θ',Γ,Κ' και Λ’ της οποίας 
οι κορυφές εξασφαλίζονται ομοίως με σταθερά σημεία και έχει από¬ 
σταση 10 μέτρων από την οριογραμμή του αιγιαλού, επειδή δεν εξυπη¬ 
ρετούνται οι σκοποί που αναφέρσνται στο άρθρο 7 του Α.Ν. 2344/40. 

Γ. Με συνεχή μπλε πολυγωνική γραμμή, την οριογραμμή του πα¬ 
λαιού αιγιαλού, υπό στοιχεία Μ,Ν,Ξ.Ο,Π,Ρ,Σ και Τ, της οποίας ομοίως 
οι κορυφές εξασφαλίζονται με σταθερά σημεία. 

Δ. Η εξάρτηση έγινε από το κρατικό τριγωνομετρικό δίκτυο. 

Ε, Σημειούται ότι υπάρχουν χτίσματα επί·της ζώνης της παραλίας 
που δεν εξαιρούνται. 

Η Επιτροπή 
Ο Πρόεδρος 

ΣΠΥΡΟΣ Θ. ΚΑΡΔΑΚΑΡΗΣ 
Τα Μέλη 

ΜΙΧΑΗΛ I. ΣΙΓΑΛΑΣ, Ν. ΚΟΛΟΝΤΟΥΡΟΣ 



ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 


5 2 2 * > 







































5232 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 65617/3145 (4) 

Κατάργηση της 5965/891/12.2.1992 απόφασης του Υπουργού Πε¬ 
ριβάλλοντος, Χωροταξίας και Δημοσίων Έργων «Αναστολή οικοδο¬ 
μικών εργασιών σε εκτός σχεδίου περιοχή του Δήμου Κιάτου (Ν. 

Κορινθίας) (Δ' 185)». 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 4 τού Ν. 1337/1983 «Επέκταση των 
πολεοδομικών σχεδίων, οικιστική ανάπτυξη και σχετικές ρυθμίσεις» (Α' 

33). 

2. Τις διατάξεις του άρθρου 23 (παρ. 1, εδ. ιδ') του Ν. 1558/1985 
«Κυβέρνηση και Κυβερνητικά Όργανα» (Α' 137). 

3. Το 3521/20.3.1992 υπηρεσιακό σημείωμα της Διεύθυνσης ΓΙο- 
λεοδομικού Σχεδιασμού. 

4. Το υπ’ αριθμ. 5/23.4.1992 πρακτικό Σ.Χ.Ο.Π. Ν. Κορινθίας, 
αποφασίζουμε: 

1. Καταργείται η 5965/891/12.2.1992 απόφαση του Υπουργού 
Περιβάλλοντος, Χωροταξίας και Δημοσίων Έργων «Αναστολή οικοδο¬ 
μικών εργασιών σε εκτός σχεδίου περιοχή του Δήμου Κιάτου (Ν. Κοριν¬ 
θίας) (Δ' 185)». 

2. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 

Αθήνα, 13 Μαΐου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 
-♦- 

Αριθ. 65615/3143 (5) 

Αναστολή των οικοδομικών εργασιών και χορήγησης οικοδομικών 
αδειών στον οικισμό Ημεροβίγλι της νήσου θήραξ. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις της παρ. 3 του άρθρου 4 του Ν. 1577/1985 «Γενι¬ 
κός Οικοδομικός Κανονισμός» (Α' 210). 

2. Τις διατάξεις του εδαφίου ιδ της παρ. 1 του άρθρου 23 του Ν. 
1558/1985 «Κυβέρνηση και Κυβερνητικά Όργανα» (Α' 137). 

3. Το 168/22.4.1992 έγγραφο της Κοινότητας Ημεροβιγλίου νή¬ 
σου Θήρας. 

4. Την από 9.4.1992 αιτιολογική έκθεση της Δ/νσης Πολεοδομικού 
Σχεδιασμού - Τμήμα Παραδοσιακών Οικισμών, αποφασίζουμε: 

1. α) Αναστέλλεται για ένα (1) χρόνο η χορήγηση οικοδομικών 
αδειών στην περιοχή της Καλντέρας του Οικισμού Ημεροβιγλίου της 
νήσου Θήρας (Ν. Κυκλάδων) για την ανέγερση νέων κτιρίων με εφαρ¬ 
μοζόμενο συντελεστή δόμησης μεγαλύτερο του 0.5 και ποσοστό κάλυ¬ 
ψης μεγαλύτερο του 50% συμπεριλαμβανομένου και του ξεμπαζώμα- 
τος υποσκαφών σε βάθος μεγαλύτερου του υπάρχοντος, όπως η περιοχή 
ορίζεται από την κόκκινη γραμμή και την θάλασσα στο σχετικό πρωτό¬ 
τυπο διάγραμμα σε κλίμακα 1:1.000, που συνοδεύει την 55645/ 
2207/26.4.1991 απόφαση του Υπουργού Περιβάλλοντος, Χωροτα¬ 
ξίας και Δημοσίων Έργων «Αναστολή των οικοδομικών εργασιών και 
χορήγησης οικοδομικών αδειών στον Οικισμό Ημεροβίγλι της νήσου 


Θήρας» (Δ' 241/8.5.1991), όπως αυτή τροποποιήθηκε με την υπ’ αρ. 
95258/6285 απόφαση Υπουργού (ΦΕΚ 818Δ/11.11.91). 

β) Στην παραπάνω περιοχή αναστέλλονται επίσης οι οικοδομικές ερ¬ 
γασίες και η χορήγηση οικοδομικών αδειών για την κατασκευή δευτέ¬ 
ρου ορόφου και γενικά για κτίρια που υπερβαίνουν το ισόγειο, για το 
οποίο τίθεται περιορισμός ύψους τεσσάρων (4) μέτρων συμπεριλαμβα¬ 
νομένου και του θόλου. 

2. Των παραπάνω αναστολών εξαιρούνται: 

α) Η έκδοση οικοδομικών αδειών και οι οικοδομικές εργασίες που 
αφορούν ανακατασκευές ανακαινίσεις ή επισκευές υφισταμένων κτιρίων 
(χωρίς αύξηση όγκου και ύψους) και ανακατασκευές και επισκευές πα¬ 
ραδοσιακών κτιρίων, όπως αναφέρεται στην παράγραφο 26 του άρθρου 
2 του από 17.6.1988 Π.Δ/τος «Χαρακτηρισμός Οικισμών του Νομού 
Κυκλάδων ως παραδοσιακών και καθορισμός ειδικών όρων και περιορι¬ 
σμών δόμησης αυτών» (Δ' 504). 

β) Η έκδοση οικοδομικών αδειών που αφορούν επενδύσεις σύμφωνα 
με τον Ν. 1262/1982, όπως μεταγενέστερα τροποποιήθηκε και συ¬ 
μπληρώθηκε, για τις οποίες έχει υποβληθεί με τα παραίτητα για την έκ¬ 
δοσή τους στοιχεία, μέχρι τις 8 Μαΐου 1991, πλήρης φάκελλος. 

γ) Οικοδομικές εργασίες κτιρίων για τα οποία έχει κατασκευασθεί 
μέχρι τις 8 Μαΐου 1991 ο φέρων οργανισμός, του ισογείου και έχει γίνει 
έναρξη εργασιών φέροντος οργανισμού του ορόφου μετά έγγραφη διαβε¬ 
βαίωση της αρμόδιας πολεοδομικής υπηρεσίας. 

3. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεϊ στην Εφημερίδα της Κυβερνήσεως. 
Αθήνα, 13 Μαΐου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 

-♦- 

ΑΝΑΚΟΙΝΩΣΕΙΣ 

( 6 ) 

Ειδοποίηση της γενομένης παρακαταθέσεως αποζημιώσεως λόγω προ- 
σκυρώσεως και ρυμοτομίας στο Περιστέρι Αττικής. 

Με το 1448/17.4.1992 γραμμάτιο συστάσεως παρακαταθήκης 
του Ταμείου Παρακαταθηκών και Δανείων της Κεντρικής Υπηρεσίας 
Αθηνών (Ακαδημίας 40), κατατέθηκαν από το Νικόλαο Αντωνίου Σου¬ 
λιώτη δρχ. 168.990 υπέρ αυτού που με δικαστική απόφαση θα ανα- 
γνωρισθεί δικαιούχος εισπράξεως. Η κατάθεση έγινε για να συμπληρω¬ 
θεί το σύμφωνα με την 82/78 απόφαση του Μονομελούς Πρωτοδικείου 
Αθηνών παρακατατεθέν με το 494217/26.5.78 γραμμάτιο Παρακα¬ 
ταθέσεως τίμημα αποζημιώσεως λόγω α) προσκυρώσεως εκτάσεως Μ 2 
50 και β) ρυμοτομίας εκτάσεως 155,70 Μ 2 ένεκα διανοίξεως της οδού 
Αγίας Παρασκευής Περιστεριού σύμφωνα με τις 140/75 και 65/76 
πράξεων αναλογισμού του Γ ραφείου Πολεοδομίας Νομαρχίας Δυτικής 
Αττικής. 

Το επί πλέον τίμημα που κατατέθηκε καθορίσθηκε με την 1176/90 
απόφαση του Πολ. Πρωτ. Αθηνών και την 1414/91 όμοια του Εφε- 
τείου Αθηνών, που τροποποίησαν την αρχική 82/78 απόφαση του Μον. 
Πρωτ. Αθηνών. Το γραμμάτιο παρακαταθέσεως έχει κατατεθεί στην 
Συμ/φο Αθηνών Μαρία Χατζή-Μπάνου και συντάχθηκε η 22441/ 
11.5.92 πράξη. 

Η παρούσα να δημοσιευθεϊ στην Εφημερίδα της Κυβερνήσεως. 

Αθήνα, 12 Μαΐου 1992 

Ο Πληρεξ. Δικηγόρος 
ΑΝΑΣΤ. Δ. ΧΑΤΖΗΣ 

(Αριθμός διπλοτύπου Δημοσίου Ταμείου Δ.Ε.Α. 689489/15.5.92) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


